### Resumé

Juridisk Kontor har anmodet om lokalplan for et nyt byområde ved [adresse] og [adresse] Vejle Kommune og [adresse] ønsker at opføre 81 almene boliger. Heraf er de 22 boliger til unge mennesker, der er i risiko for at ende som hjemløse.

Lokalplanen og tillægget har været i offentlig høring fra 3. juni - 29. juli 2024. I denne periode er der indkommet 2 bemærkninger. Indsigelserne har ikke givet anledning til at anbefale ændringer i lokalplanen og tillægget.

### Sagsfremstilling

*![Kort over lokalplanområdet](data:image/jpeg;base64...)*

*Figur 1: Kort over lokalplanområdet*

**Planens historik**
Teknisk Udvalg besluttede på mødet 6. februar 2024, pkt. nr. 24, at igangsætte udarbejdelse af lokalplan nr. 1342 og tillæg nr. 2.
Byrådet besluttede på møde 29. maj 2024, pkt. nr. 123, at sende lokalplanen og tillægget i offentlig høring.
Lokalplanen og tillægget har været i offentlig høring fra 3. juni 2024 til 29. juli 2024.

#### **Indsigelser/bemærkninger og ændringer af lokalplanen og tillægget**

I høringsperioden er der indkommet to bemærkninger én fra Ældrerådet og én fra TVIS Varme. Indsigelserne har ikke givet anledning til at anbefale ændringer i lokalplanen og tillægget.

Ældrerådet:

* Ældrerådet bemærker, at tilgængelighed til alle gangstier langs [adresse] er vigtig herunder nødvendige hvilesteder for fodgængere.
* Uanset boligformerne finder Ældrerådet, at der skal opføres fælleshuse, og at der ikke bare fremgår, at der kan opføres fælleshuse.
* Da området ligger tæt ved boldbaner, skal det sikres, at eventuelt lys fra boldbanerne ikke generer boligerne, ligesom det af hensyn til miljøet og CO2 sikres, at en eventuel kunstgræsbane etableres på bedst miljømæssige måde.

Bemærkningerne er noteret og giver ikke anledning til ændringer.

#### **TVIS Varme:**

TVIS Varme gør opmærksom på en fjernvarmeledning, der ligger langs [adresse] og skråt ind over lokalplanens østligste del og vest om [adresse] 76.

I forbindelse med projektet for fjernvarmeledningen har TVIS og Vejle Kommune været i positiv dialog om ledningens placering i forhold til byggefelterne i projektet ved Åhusene. I det færdige fjernvarmeprojekt har servitutbæltet omkring ledningerne dog et andet omfang end under projektfasen, hvilket betyder at servitutbæltet nu dækker en del af det østligste byggefelt.

Teknisk Forvaltning har været i dialog med TVIS om servitutbæltet. Ledningens placering og servitutbælte er uden betydning for opførelse af byggeriet, idet ledningen ligger langt nede i jorden på dette sted, fordi den går under åen. I forbindelse med opførelse af byggeriet kontakter bygherre TVIS.

Bemærkningerne giver ikke anledning til ændringer.

**Overtagelsespligt/Frafaldserklæring**
Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionelkvalitet, teknik, proces og økonomi.

Lokalplanområdet ligger lavt og står ofte under vand. Ved realisering af lokalplanen hæves terrænet, således at overfladevand kan løbe ud i [adresse] Bygninger placeres således, de sammen med et lavt dige er med til at sikre bygninger og bagvedliggende arealer til kote 2,5.

Der skabes behagelige udeområder og opholdsområder uden miljøgener fra støj og indbliksgener. Der bliver mulighed for at opholde sig i sol, skygge og læ. Lokalplanen gør det muligt at benytte eksisterende forsyningsstruktur. Der tilføres jord til området for at hæve terrænet.

Det er hensigten, at bebyggelsen opføres som et træbyggeri. Etageboligernes facader skal beklædes med træ, som er en fornybar ressource.

Der er kort afstand for gående og cyklister til hverdagsfaciliteter som skoler, sport, indkøb, børnepasning. Der skabes tryghed gennem belysning og ved at gøre udearealer synlige fra bygninger.

Der arbejdes med at lave miljøer som understøtter ophold, sammenhold, bevægelse mv. Beboerne får mulighed for at opholde sig på egen altan, men også på fælles opholdsarealer på jorden. De grønne byrum understøtter sociale møder og har plads til flere brugergrupper.

Der arbejdes nænsomt med landskabet, således det ændrede terræn tilpasses topografien omkring åen. Byggeriet orienteres således det får udsigt til [adresse] Der arbejdes med klimamæssig planlægning ved at sikre området mod oversvømmelse og forhøjet vandstand. Der sikres tilgængelighed for alle på gangstier. Dog ligger den offentlige gangsti langs [adresse] lavt. Det betyder, at stien i våde perioder vil ligge under vand, ligesom vi kender det på andre strækninger langs [adresse] Det er oplagt at lave hvilesteder for fodgængere, men der er ikke krav herom i lokalplanen. Den offentlige sti langs åen, går videre mod vest, hvor der er etableret en ny parkeringsplads.

Vejle Kommune har samarbejdet med en boligforening med henblik på at skabe et projekt af høj arkitektonisk kvalitet. Der er arbejdet med langsigtet balancering af økonomiske omkostninger, herunder drift og vedligehold. Der er fx set på driftsøkonomi i forhold til vedligeholdelse af træfacader.

Planen udnytter de værdier og kvaliteter, der er i beliggenheden ved [adresse] Dertil gør planen det muligt at placere etageboliger meget bynært. Udnyttelsen af arealet harmonerer med omgivelserne og behov i forhold til tæthed, bebyggelsesprocent og prisniveau.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 1. oktober 2024, punkt 193:

**at** udvalget anbefaler over for Byrådet, at lokalplan nr. 1342 og tillæg nr. 2 til [adresse] 2021-2033 vedtages endeligt,

**at** indsigelserne ikke har givet anledning til at anbefale ændringer i lokalplanen og tillægget, og

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

####

#### Beslutning fra Teknisk Udvalg, den 1. oktober 2024, punkt 193:

Anbefalet.

Ane Holst og Pete Thorsen var fraværende.

####

#### Beslutning fra Økonomiudvalget, den 28. oktober 2024, punkt 244:

Anbefales.

### Beslutning

Godkendt.

Fraværende:

Ulrike Winther. I stedet mødte Ove Thorsen.

Zelma Jacobsen. I stedet mødte Herman Larsen El-Ahmad.